b"\n_START_ARTICLE_\nCan Planes (Angl\xc3\xa8s)\n_START_SECTION_\nArquitectura\n_START_PARAGRAPH_\nL'edifici presenta planta baixa, dos pisos i unes golfes que nom\xc3\xa9s ocupen la part central. La masia est\xc3\xa0 coberta amb una teulada a quatre vessants, mentre que el petit altell a la part central, est\xc3\xa0 cobert amb una teulada a dues aig\xc3\xbces._NEWLINE_De les quatre fa\xc3\xa7anes que presenta la masia, destaquen especialment la fa\xc3\xa7ana orientada a llevant i l'orientada a migdia. Pel que fa a la primera - llevant- en origen havia set la fa\xc3\xa7ana principal i contempla tres plantes. En la planta baixa trobem quatre obertures, ha destacar especialment tres, les quals s\xc3\xb3n de mida min\xc3\xbascula i que han rebut un tractament bastant similar, \xc3\xa9s a dir: rectangulars i emmarcades per muntants de pedra. Destaca en especial l'obertura central amb llinda monol\xc3\xadtica conformant un arc pla i muntants de pedra ben escairats. En el centre de la llinda trobem un motiu ornamental triangular de car\xc3\xa0cter floral i la nomenclatura antiga - n\xc3\xbamero 12- com tamb\xc3\xa9 motius decoratius en el basament dels muntants en forma de pinacles. En l'actualitat aquesta obertura es troba tapiada, per\xc3\xb2 en origen era l'acc\xc3\xa9s principal quan la fa\xc3\xa7ana de llevant era la principal._NEWLINE_El primer pis o planta noble contempla tres obertures de similar tipologia: rectangulars, amb llinda monol\xc3\xadtica conformant un arc pla, muntants de pedra ben escairats, ampit treballat i motius decoratius en el basament dels muntants en forma de pinacles. De les tres destaca en especial la central, ja que a part de tots els altres elements citats a m\xc3\xa9s a m\xc3\xa9s disposa de guardapols, petxines en les impostes i el llinda alberga una inscripci\xc3\xb3 interessant. La inscripci\xc3\xb3 de la llinda invoca a Jes\xc3\xbas i a la Verge Maria i recorda el nom i l'any de qui va encarregar les obres de reforma de la masia. Diu aix\xc3\xad:_NEWLINE_Finalment en el segon pis tamb\xc3\xa9 hi ha tres obertures, les quals recullen els mateixos tres que les del pis anterior, \xc3\xa9s a dir: rectangulars, amb llinda monol\xc3\xadtica conformant un arc pla, muntants de pedra ben escairats, ampit treballat, motius decoratius en el basament dels muntants en forma de pinacles. Ara b\xc3\xa9 es desmarquen una mica de les anteriors perqu\xc3\xa8 les tres contenen el motiu ornamental triangular de car\xc3\xa0cter floral en el centre de la llinda. Ara b\xc3\xa9, aquesta segona planta sobresurt pel petit torric\xc3\xb3 de defensa que real\xc3\xa7a i emfasitza l'aspecte i el car\xc3\xa0cter de fortificaci\xc3\xb3 que t\xc3\xa9 la masia. De planta circular i coronat amb una creu de ferro forjat, en el basament s'observa la reutilitzaci\xc3\xb3 d'elements en la seva construcci\xc3\xb3 com ara una pedra de mol\xc3\xad i la imposta d'una finestra._NEWLINE_Pel que fa a la fa\xc3\xa7ana orientada a migdia, la planta baixa contempla tres obertures de les quals destaquen en especial per una banda, el gran portal adovellat d'arc de mig punt amb unes dovelles de grans proporcions molt ben escairades. Mentre que per l'altra una finestra lateral amb muntants, ampit i pinacles en el basament i amb la data de 1662 en el centre de la llinda._NEWLINE_Al primer pis o planta noble es torna a repetir el mateix programa de tres obertures amb les mateixes caracter\xc3\xadstiques, \xc3\xa9s a dir: rectangulars, amb llinda monol\xc3\xadtica conformant un arc pla, muntants de pedra ben escairats, ampit treballat i pinacles en el basament. L'\xc3\xbanica difer\xc3\xa8ncia \xc3\xa9s que la central recull la data de 1648 en el centre de la llinda. Al seu cant\xc3\xb3 s'observa els dos grans tirans de ferro que travessen interiorment tota la casa de punta a punta amb l'objectiu de refor\xc3\xa7ar-la i sustentar-la._NEWLINE_Al segon pis hi ha tres obertures: en el centre una finestra doble i en els laterals dues finestres m\xc3\xa9s - una cada costat respectivament-. Les tres s\xc3\xb3n projectades amb l'arquet\xc3\xadpica soluci\xc3\xb3 de llinda monol\xc3\xadtica, muntants, ampit i pinacles en el basament._NEWLINE_Finalment a manera d'apunt a part del torric\xc3\xb3, l'aspecte de fortificaci\xc3\xb3 total de la masia queda real\xc3\xa7at per l'entrada principal que contempla un gran portal d'arc de mig punt lleument rebaixat, amb dovelles de grans proporcions, amb muntants de pedra ben escairats i coronat per un front\xc3\xb3 triangular rematat per uns motius en cer\xc3\xa0mica que imita un cistell amb fruites flanquejat per dos florons."